UZAICINĀJUMS
piedalīties SIA “Komunālserviss TILDe” cenu aptaujā
par 3 kāpņutelpu stikla bloku demontāžu un logu vai logu bloku uzstādīšanu
starstāvu laukumos paredzot atveramas vērtnes
“Kurši”, Slampe, Slampes pagasts, Tukuma novads, kadastra apzīmējums 9080 011 0290 001
Nr. 1-18/17
Cenu aptaujas noteikumi
1.  Informācija par pasūtītāju
1.1. Nosaukums: SIA “Komunālserviss TILDe”.
1.2. Reģistrācijas Nr. 50103420091.
1.3. Juridiskā adrese: Spartaka iela 2A, Tukums, Tukuma novads, LV-3101.
1.4. Kontaktpersona: dzīvojamo māju apsaimniekošanas speciālists Jānis Lielmanis, e-pasts janis.lielmanis@ktilde.lv, tālr. 29347033.
1.5. Objekta pārstāvis: mājas vecākais Andris Veikšs, tālr. 22015521, e-pasts andris185@tvnet.lv.
2.  Cenu aptaujas priekšmets un līguma izpildes noteikumi
2.1. Cenu aptaujas priekšmets ir trīs kāpņutelpu esošo stikla bloku konstrukciju demontāža un jaunu logu vai vienota logu bloka izgatavošana un uzstādīšana “Kurši”, Slampe, Slampes pagasts, Tukuma novads, kadastra apzīmējums 9080 011 0290 001.
2.2. Darbi ietver kontroluzmērīšanu, izgatavošanu, piegādi, stikla bloku un saistīto materiālu demontāžu, jauno logu vai logu bloku montāžu, atveramo vērtņu furnitūru, montāžas šuvju izveidi, aiļu iekšējo un ārējo apdari, fasādes dekoratīvo veidojumu sakārtošanu, būvgružu izvešanu un nodošanu atbilstošā apsaimniekošanā, kā arī dokumentācijas nodošanu. Prasības noteiktas 2. pielikumā.
2.3. Pirms objekta apsekošanas un kontroluzmērīšanas pretendents ar mājas vecākais Andris Veikšs, tālr. 22015521, e-pasts andris185@tvnet.lv saskaņo logu vai logu bloka izskatu, materiālu, konstrukcijas tipu, dalījumu, stiklojumu, atveramo vērtņu izvietojumu starstāvu laukumos, krāsu un četru fasādes dekoratīvo veidojumu saglabāšanas vai atjaunošanas risinājumu. Pēc saskaņošanas pretendents veic visu aiļu kontroluzmērīšanu un risinājumu fiksē rakstiski.
2.4. Darbi jāveic atbilstoši spēkā esošajiem normatīvajiem aktiem, būvizstrādājumu ražotāja montāžas norādījumiem un darba aizsardzības prasībām. Piedāvātajiem izstrādājumiem iesniedz ekspluatācijas īpašību deklarāciju un CE marķējuma informāciju, ja tā ir piemērojama.
2.5. Līguma izpildes termiņš: 45 (četrdesmit piecas) kalendāra dienas no līguma parakstīšanas dienas, ja puses rakstiski nevienojas citādi.
2.6. Minimālais garantijas termiņš logiem vai logu blokiem, furnitūrai un montāžas darbiem ir 36 (trīsdesmit seši) mēneši no darbu pieņemšanas un nodošanas akta parakstīšanas.
2.7. Līgums tiks slēgts, ja piedāvājums atbildīs cenu aptaujas prasībām un daudzdzīvokļu mājas dzīvokļu īpašnieku kopība pieņems lēmumu par darbu veikšanu un finansējumu. Iesniegtais piedāvājums nerada Pasūtītājam pienākumu noslēgt līgumu.
3.  Piedāvājumu iesniegšanas kārtība un termiņš
3.1. Piedāvājumu lūdzam iesniegt līdz 2026. gada 28. septembrim plkst. 12.00, nosūtot elektroniski uz e-pasta adresi info@ktilde.lv. E-pasta tematā norāda “Cenu aptauja Nr. 1-18/17 - Kurši kāpņutelpu logi”.
3.2. Piedāvājums iesniedzams par visu cenu aptaujas apjomu. Daļēji piedāvājumi netiks vērtēti.
3.3. Pasūtītājam ir tiesības neizskatīt piedāvājumu, kas iesniegts pēc norādītā termiņa.
4.  Objekta apsekošana
4.1. Pretendentam ieteicams pirms piedāvājuma sagatavošanas apsekot objektu, pārbaudīt piekļuvi, trīs stikla bloku aiļu un dekoratīvo veidojumu stāvokli, montāžas apstākļus un nepieciešamo apdari. Apsekošanas un uzmērīšanas laiku, kā arī 2.3. punktā minētos logu risinājumus saskaņo ar mājas vecākais Andris Veikšs, tālr. 22015521, e-pasts andris185@tvnet.lv.
4.2. Ja objekts ir apsekots, piedāvājumam pievieno aizpildītu 3. pielikumu. Ja pretendents objektu neapseko, pievieno 4. pielikumu un uzņemas risku par piedāvājumā neparedzētiem, bet pilnīgai izpildei nepieciešamiem darbiem.
5.  Piedāvājuma noformējums un cena
5.1. Piedāvājuma dokumentiem jābūt latviešu valodā un tos paraksta pretendenta pārstāvēt tiesīgā vai pilnvarotā persona.
5.2. Cenā iekļauj visus materiālus, darbu, transportu, pacelšanas un stiprināšanas līdzekļus, aizsardzības pasākumus, uzmērīšanu, demontāžu, utilizāciju, montāžu, regulēšanu, aiļu un fasādes dekoratīvo veidojumu apdari, nodokļus un citas izmaksas, kas vajadzīgas pilnīgai darbu izpildei. Papildu izmaksas, kas nav norādītas piedāvājumā, netiks atzītas.
5.3. Piedāvājuma cenai jābūt nemainīgai visā piedāvājuma spēkā esības laikā un līguma izpildes laikā, izņemot rakstiski saskaņotas Pasūtītāja ierosinātas apjoma izmaiņas.
6.  Iesniedzamie dokumenti
6.1. Aizpildīta un parakstīta piedāvājuma vēstule (1. pielikums).
6.2. Aizpildīta un parakstīta tehniskā specifikācija (2. pielikums), norādot saskaņoto logu vai logu bloka dalījumu, piedāvāto sistēmu un deklarētos energoparametrus un ekspluatācijas rādītājus.
6.3. Ražotāja tehniskā informācija vai ekspluatācijas īpašību deklarācija, kas apliecina piedāvāto logu vai logu bloku siltuma caurlaidību un citus piedāvājumā norādītos rādītājus.
6.4. Apliecinājums par objekta apsekošanu (3. pielikums) vai neapsekošanu (4. pielikums).
6.5. Informācija par vismaz vienu līdzvērtīgu logu piegādes un montāžas objektu pēdējo trīs gadu laikā, norādot pasūtītāju un kontaktpersonu.
7.  Pretendentu kvalifikācijas prasības
7.1. Pretendenta saimnieciskā vai profesionālā darbība ir reģistrēta normatīvajos aktos noteiktajā kārtībā, un tam ir līguma izpildei nepieciešamā pieredze, personāls, instrumenti un apdrošināšana, ja tāda nepieciešama.
7.2. Pretendents atbild par piesaistīto apakšuzņēmēju un speciālistu darbu tādā pašā apmērā kā par savu darbu.
8.  Piedāvājumu vērtēšana un rezultātu paziņošana
8.1. Vispirms pārbauda piedāvājuma atbilstību cenu aptaujas prasībām un prasīto dokumentu esību.
8.2. Piedāvājuma izvēles kritērijs ir zemākā kopējā cena bez PVN starp prasībām atbilstošiem piedāvājumiem.
8.3. Pasūtītājam ir tiesības lūgt pretendentam precizēt piedāvājumu, ja precizējums nemaina piedāvājuma būtību vai cenu.
8.4. Pasūtītājs paziņos rezultātu visiem pretendentiem pēc lēmuma pieņemšanas.
9.  Noteikumu pielikumi
9.1. 1. pielikums - Pretendenta piedāvājuma vēstules forma.
9.2. 2. pielikums - Tehniskā specifikācija.
9.3. 3. pielikums - Apliecinājums par objekta apsekošanu.
9.4. 4. pielikums - Apliecinājums par objekta neapsekošanu.
